tartuNLP/wikipedia-smugri-20251201 huggingface dataset:
Luettelo Miklós Radnótin runojen suomennoksista

Tämä on luettelo unkarilaisen runoilijan Miklós Radnótin runojen suomennoksista:
Radnótin runojen suomennoksia on julkaistu kokoelma:
Lisäksi suomennoksia on seuraavissa julkaisuissa:
Hannu Launosen suomennoksia: "Parnasso" 2002:4
Anna-Maija Raittilan suomennoksia antologiassa "Kutsut minua nimeltä: uskonnollista runoutta 1900-luvun Euroopassa", Helsinki: Kirjapaja 1981 
Anna-Maija Raittilan suomennoksia antologiassa 'Lähteenkirkas hiljaisuus: uskonnollista runoutta 1900-luvun Euroopassa, Helsinki: Kirjapaja 1983 
Anna-Maija Raittilan suomennoksia antologiassa "Taivas irtosi maasta: unkarilaista lyriikkaa 1900-luvulta", Helsinki: Kirjayhtymä 1986 
Toivo Lyyn suomennoksia antologiassa "Unkarin lyyra", Helsinki: Suomalaisen kirjallisuuden seura 1970
Pumén kieli

Pumé, myös yaruro, on Venezuelassa asuvien yaruroiden puhuma isolaattikieli. Vuonna 2009 kieltä puhui 5840 ihmistä.
Kieltä kirjoitetaan latinalaisilla aakkosilla. Uusi testamentti käännettiin puméksi vuonna 2012.
Fonologia.
Vokaalit.
Lähde:
Konsonantit.
Lähde:
Aoren kieli

Aore on hiljattain kuollut kieli, jota puhuttiin Vanuatulle kuuluvalla Espiritu Santon saarella. Vuonna 2009 kielellä ei ole yhtään elossa olevia puhujia.
Aorella ei ollut kirjoitettua muotoa.
Bunny Ragnerstam

Bunny Ragnerstam (16. lokakuuta 1944 Eskilstuna, Ruotsi – 10. huhtikuuta 2025) oli ruotsalainen kirjailija, toimittaja ja kääntäjä. Kiinnostuttuaan yhteiskunnallisista kysymyksistä hän alkoi tutkia Kristianstadin työväenliikkeen historiaa. Siitä hän sai herätteen kirjoittaa romaanisarjan Ruotsin teollistumisesta 1800-luvulla, ja niissä teoksissa hän hyödynsi tutkimuksiaan. Hän kirjoitti myös omaelämäkerrallisen romaanisarjan. Romaani "Slutet på ett sekel" kertoo vuosista 1960–1982, vaiheesta Ruotsin historiassa, jolloin kaikki tuntui mahdolliselta. "Mord, min själ" ja "Mord mördare mördast" ovat rikosromaaneja.
Ragnerstamin serkku on näyttelijä Göran Ragnerstam.
Konnetaabeli

Konnetaabeli ( &lt; , tallikreivi) on historiallinen arvonimi. Itä-Rooman keisarien ja frankkien valtakunnan hallitsijoiden hoveissa konnetaabeli oli tallimestari ja ratsuväen päällikkö. Myöhempinä aikoina nimitys tarkoitti Ranskassa armeijan ylipäällikköä, joka oli arvoasteikossa lähinnä kuningasta. Ranskan kuningas Ludvig XIII lakkautti konnetaabelin arvon 1627, mutta Ranskan keisari Napoleon I myönsi arvon veljelleen Ludvigille 1804. Napoleonin aikaa seuranneena restauraatiokautena arvo jälleen lakkautettiin.
Ruplavero

Ruplavero oli Suomessa 1840–1924 käytössä ollut veroruplien perusteella määräytynyt maavero. Aiemmin verot suoritettiin monenlaisina luonnontuotteina ja monen eri perusteen mukaan, mikä vaikeutti veronkantoa ja verojen tilityksiä. Maatilojen tuottokykyyn perustuvaa maaverojärjestelmää yksinkertaistettiin 1840 siten, että vanhojen monien veronosoitusten sijaan otettiin käyttöön vain yksi veronosoitus. Veronosoitus oli ilmoitus maatilan maaveron suuruuden laskemisessa käytettävästä veroperusteesta eli veroluvusta ja niistä veroparseleista eli veroesineistä (esimerkiksi rahaa, viljan jyviä, voita tai talia), jotka maaverona kannettiin.
1840-luvulla toimeenpannussa maaverojen järjestelyssä otettiin käyttöön yhden ainoan veronosoituksen lisäksi monien verolukujen sijaan yksi ainoa veroluku eli verorupla. Uudistuksen jälkeen suurin osa veroista suoritettiin ruplaverona eli osaksi rahana ja osaksi muutamana luonnontuotteena. Laki ruplaveron lakkauttamisesta annettiin 29. marraskuuta 1924 ja se tuli voimaan vuoden 1925 alussa.
Irlannin kielipolitiikka

Irlannin kielipolitiikka tarkoittaa niitä lakeja, asetuksia ja käytäntöjä, jotka määrittävät Irlannin julkishallinnossa käytetyt kielet. Irlannin perustuslain mukaan maan kansalliskieli ja ensimmäinen virallinen kieli on iiri; puhutuin kieli ja "de facto" pääkieli on kuitenkin englanti, joka on toinen virallinen kieli.
Alueita, joilla iiriä vielä puhutaan valtakielenä, kutsutaan iirinkielisellä nimellä "Gaeltacht". Ne määriteltiin aluksi Irlannin vapaavaltion alkuvuosina 1920-luvulla, ja koostuvat lähinnä Irlannin länsirannikolla sijaitsevista hajanaisista alueista. Iirin kielen puhujien määrä näillä alueilla on kuitenkin laskussa; vuonna 2015 julkaistun tutkimuksen perusteella Gaeltacht-alueiden 155 alueesta vain 21:llä iiriä puhui päivittäin yli kaksi kolmasosaa väestöstä. 
Irlannin vapaavaltion syntyessä vuonna 1922 säädettiin, että julkishallinnon työntekijöiden on osattava iiriä tietyllä tasolla; tämä kielitaitovaatimus poistettiin vuonna 1974.
Iiri on pakollinen oppiaine kaikissa julkisesti rahoitetuissa ensimmäisen ja toisen asteen oppilaitoksissa. Tämän lisäksi ympäri maata on iirinkielisiä kouluja ("gaelscoil" ja "gaelcholáiste"), joissa suurin osa oppilaista tulee englantia puhuvista perheistä. Iirinkielisten alueiden ulkopuolella iirinkielisissä kouluissa lukuvuonna 2012–2013 oli 45 373 oppilasta. Iirin pakollisuutta on kritisoitu tehottomaksi keinoksi kielen elvyttämiseksi ja elinvoimaistamiseksi. 
Vuonna 2003 virallisista kielistä annetun lain ("Acht na dTeangacha Oifigiúla 2003"; "Official Languages Act 2003") mukaan julkisia palveluita on tarjottava yhtä lailla englanniksi ja iiriksi, ja iiriä puhuvan on halutessaan pystyttävä asioimaan julkishallinnossa pelkästään käyttäen iiriä. Lailla luotiin myös kielikomissaarin ("an Coimisinéir Teanga") virka, joka valvoo kielellisten oikeuksien toteutumista.
Kovaa peliä Havaijilla

Kovaa peliä Havaijilla () on vuonna 1987 ensi-iltansa saanut yhdysvaltalainen toimintaelokuva, jonka on ohjannut ja käsikirjoittanut Andy Sidaris. Sen pääosia esittävät Ronn Moss, Dona Speir, Hope Marie Carlton, Cynthia Brimhall ja Harold Diamond.
Elokuva on saanut kulttielokuvan maineen sen ylivedetyn väkivallan, juustoisen dialogin, tahattoman huumorin ja yleisen absurdiuden takia. Vuonna 2014 aikakauslehti "Paste" nimesi elokuvan "kaikkien aikojen parhaimmaksi B-elokuvaksi."
Hindenin riutta

Hindenin riutta () on Vänernin etelärannalla sijaitseva niemi Lidköpingissä Länsi-Götanmaalla Ruotsissa.
Maantietoa.
Hindenin riutta on noin 7 kilometriä pitkä ja se kärjestään hyvin kapea. Sen kapean kärjen pituus on viisi kilometriä. Se sijaitsee Vänernin etelärannalla Kållandin niemimaalla, joka työntyy järvelle etelästä päin. Hindenin riutta on itä-länsi-suuntainen ja se sijaitsee Vänernin länsiosassa Dalbosjönin Vänersborgvikenissä. Niemen kärkeä kutsutaan nimellä "Hindenkraket", sen leveämpää keskiosaa nimellä "Draget" ja sen laajaa tyviosaa nimellä "Främjan". Niemen kärkiosa on autio, Dragetiin on rakennettu vapaa-ajan asuntoja ja Främjanissa viljellään jo maata. Niemen korkein kohta kohoaa 21 metriä Vänernin pinnasta. Riutta on kuitenkin niin matala, että korkean veden aikana sen kärki vajoaa viideksi saareksi, joita kutsutaan nimellä "Killingarna". Niemen etelärannalla niemen tyviosassa sijaitsee kilometrin pituinen suosittu hiekkaranta, jota kutsutaan Vänernin Rivieraksi. Rannoilta on siirtynyt mäntymetsiin lentohiekkaa ja siellä esiintyy selviä dyynejäkin.
Muodostumisteoria.
Riutta katsotaan kuuluvan Keski-Ruotsin reunamuodostumiin, jotka alkoivat muodostua viime jääkauden loppuvaiheessa noin 12 600 vuotta sitten. Ne ovat siten muodostuneet samoihin aikoihin kuin Suomen Salpausselät . Reunamuodostumat ovat Keski-Ruotsissa usein reunamoreeneja, joita on syntynyt rinnakkain monia eri aikoina noin 800 vuoden aikana. Yksin niistä on reunamoreeni, joka näkyy maastossa niemenä ja Vänernin pohjalla kulkevana selänteenä. Se kohoaa järvestä Vänernin vastakkaisella länsirannalla Hjortens udden niemenä.
Luontoarvoja.
Riutta sisältyy Hindens udde–Svalnäsin luonnonsuojelualueeseen, joka sijaitsee Vänersborgvikenin itärannassa ja niemen tyven eteläosassa. Se on perustettu vuonna 1989 ja sen pinta-ala on 224 hehtaaria. Riutan suojeltu osa on noin 13 hehtaaria.
Tommy Cross

Tommy Cross (s. 12. syyskuuta 1989 Simsbury, Connecticut) on yhdysvaltalainen uransa lopettanut jääkiekkoilija. Boston Bruins varasi puolustajana pelaavan Crossin 35. pelaajana.
Ura.
Cross varattiin Boston Bruinsiin toisella kierroksella 35. pelaajana. Tämän jälkeen hän pelasi yliopistojääkiekkoa Boston Collegessa neljän vuoden ajan. Kolmella viimeisellä kaudella joukkue voitti NCAA-mestaruuden ja viimeisellä Cross toimi sen kapteenina.
Valmistuttuaan Cross teki huhtikuussa 2012 hänet varanneen Bruinsin kanssa tulokassopimuksen. Cross teki ammattilaisdebyyttinsä Bruinsin AHL-yhteistyöseura Providence Bruinsissa vielä kauden 2011-2012 aikana. Ensimmäisellä kokonaisella aikuisten tasolla pelaamallaan kaudella 2012-2013 Cross edusti Providence Bruinsin lisäksi ECHL:ssä pelannutta South Carolina Stingraysia.
Cross vakiinnutti paikkansa Providence Bruinsin pelaavassa kokoonpanossa, jossa hänet valittiin joukkueen kapteeniksi kauden 2015-2016 alkaessa. Lokakuussa 2015 hän teki Bostonin paidassa NHL-debyyttinsä saaden jääaikaa 14 minuuttia ja 25 sekuntia. Kolmessa kauden aikana pelaamassaan NHL-ottelussa Cross sai yhden syöttöpisteen.
Cross teki Bostonin kanssa vuosittain jatkosopimuksen, kunnes heinäkuussa 2018 siirtyi Columbus Blue Jacketsiin yhden vuoden mittaisella sopimuksella. Cross pelasi vuoden AHL-farmijoukkue Cleveland Monstersissa, jossa hän toimi 73 runkosarja- sekä kahdeksan pudotuspeliottelun ajan joukkueen varakapteenina.
Kauden 2018-2019 päätteeksi Cross solmi kahden vuoden pituisen kaksisuuntaisen sopimuksen Florida Panthersin kanssa. Ensimmäisen vuoden hän pelasi Panthersin farmiseura Springfield Thunderbirdsissä. Kaudeksi 2020-2021 hänet lainattiin Providence Bruinsiin. Cross siirtyi heinäkuussa 2021 St. Louis Bluesiin yksivuotisella sopimuksella.
Stig Sollander

Stig Oskar Sollander (25. kesäkuuta 1926 Frösön, Östersund – 12. joulukuuta 2019 Frösön) oli ruotsalainen alppihiihtäjä ja olympiamitalisti, lajissaan maansa ensimmäinen.
Sollander voitti pujottelun olympiapronssia Cortina d’Ampezzossa 1956: olympiamitali oli Ruotsin ensimmäinen alppihiihdossa. Sollander kilpaili olympiatasolla myös Sankt Moritzissa 1948 ja Oslossa 1952 ollen Oslossa pujottelussa viides ja suurpujottelussa kuudes. Alppiyhdistetyssä Sollander voitti MM-pronssia Åressa 1954 ja Cortina d’Ampezzon talviolympialaisten 1956 yhteydessä. Sollanderin kuudesta lapsesta Lotta kilpaili alppihiihdossa olympiatasolla, ja muutkin harjoittivat lajia menestyksekkäästi kansallisella tasolla. Sollander kuoli 93-vuotiaana 12. joulukuuta 2019.
Miitri Pesonen

Miitri Pesonen (s. 9. huhtikuuta 2002) on suomalainen pesäpalloilija, joka edustaa Superpesis-joukkue Hyvinkään Tahkoa. Hän pelaa ulkokentällä ykkösvahtina. Pesonen on ennen kauden 2021 alkua pelannut urallaan 57 Superpesiksen runkosarjaottelua. Näissä hän on lyönyt yhden kunnarin ja seitsemän tavallista juoksua, tuonut kuusi juoksua ja kerännyt 60 kärkilyöntiä.
Sfaxin yliopisto

Sfaxin yliopisto (, ) on vuonna 1986 perustettu, Tunisian keskiosassa, Sfaxin kaupungissa toimiva julkinen yliopisto.
Yliopistossa opiskelee noin 30 000 opiskelijaa.
Sfaxin yliopisto on arvioitu maansa parhaimpien yliopistojen joukkoon. THE-yliopistoranking luokitteli Sfaxin yliopiston vuoden 2024 listallaan jaetulle 25. sijalle Afrikassa ja jaetulle 1201.–1500. sijalle maailmassa.
Merlevenez

 
Merlevenez () on kunta läntisessä Ranskassa Morbihanin departementissa Bretagnen alueella. Se sijaitsee noin 15 kilometriä Lorientin kaupungista itään.
Kunnan nähtävyys on kirkko "Notre-Dame-de-Joie". Kirkon rakentamisen alkuperä on tuntematon. Nykyinen romaanista tyyliä edustava kirkko on rakennettu pääosin 1100-luvulla. Kirkon lyhtytorni on rakennettu uudelleen sen romahtamisen jälkeen vuonna 1533. Toisen maailmansodan pommituksissa kirkko menetti kattonsa ja huonekalunsa. Kirkko kuitenkin entisöitiin täysin ennalleen.
Shanne Braspennincx

Shanne Braspennincx (s. 18. toukokuuta 1991 Turnhout, Belgia) on alankomaalainen ratapyöräilyn olympiavoittaja.
Braspennincx voitti vuonna 2021 järjestetyissä Tokion olympialaisissa kultaa keirinissä 0,061 sekunnin erolla Ellesse Andrewsiin. Hän sijoittui samoissa kilpailuissa joukkuesprintissä neljänneksi ja eräajossa seitsemänneksi.
MM-kilpailuissa Braspennincx on saavuttanut hopeaa keirinissä 2015 ja joukkuesprintissä 2018. Hän on sijoittunut keirinissä lisäksi viidenneksi 2017, 2018 ja 2019, kuudenneksi 2022 sekä seitsemänneksi 2021, eräajossa kuudenneksi 2018, seitsemänneksi 2021 ja yhdeksänneksi 2020 sekä joukkuesprintissä neljänneksi 2022, viidenneksi 2015 ja 2019 ja kuudenneksi 2017.
Braspennincx saavutti Euroopan kisoissa 2019 hopeaa keirinissä ja pronssia joukkuesprintissä sekä sijoittui eräajossa neljänneksi. Hän on voittanut Euroopan-mestaruuden eräajossa ja joukkuesprintissä 2021. Hän on saanut EM-kilpailuissa lisäksi hopeaa joukkuesprintissä 2022, pronssia keirinissä 2014 sekä joukkuesprintissä 2014, 2017 ja 2019. Lisäksi hän on ollut keirinissä neljäs 2019 ja seitsemäs 2021, joukkuesprintissä neljäs 2013, 2016 ja 2018, eräajossa viides 2018, seitsemäs 2019 ja kahdeksas 2013 sekä 500 metrin aika-ajossa kuudes 2016.
Braspennincx voitti alle 23-vuotiaiden Euroopan-mestaruuden keirinissä ja joukkuesprintissä 2013 sekä sai pronssia joukkuesprintissä 2012.
Alankomaiden-mestaruuden hän on voittanut 500 metrin aika-ajossa 2019 sekä keirinissä 2013 ja 2019.
Braspennincx sai vuonna 2015 sydänkohtauksen oltuaan sairaalassa toipumassa kilpailussa potemastaan huonovointisuudesta.
American Athletic Conference

American Conference (lyh. American; entinen American Athletic Conference) on NCAA:n kuuluva korkeakoulujen konferenssi. Konferenssiin kuuluu 13 yliopistoa ja 22 eri urheilulajia. Konferenssin päämaja sijaitsee Texasin Irvingissä ja se on perustettu vuonna 2013. Konferenssi on yksi yhdestätoista I-divisioonan ylemmästä Football Bowl Subdivision-konferenssista.
Konferenssi poisti sanan "Athletic" nimestään heinäkuussa 2025, jolloin siitä tuli American Conference.
AAC lasketaan myös yhdeksi Group of Five -konferenssiksi. 
Yliopistot.
Ainoa täysjäsen, joka ei pelaa amerikkalaista jalkapalloa, on Wichita State.
Yhteistyöyliopistoihin kuuluu Floridan kansainvälinen yliopisto (FIU, "Florida International University"n englanninkielisestä nimestä), joka kilpailee miesten jalkapallossa ja naisten uintissa; James Madisonin yliopisto, Old Dominion University ja Vanderbiltin yliopisto, jotka kilpailevat naisten lacrossessa; sekä Yhdysvaltain sotilasakatemia (Army) ja Yhdysvaltain laivastoakatemia (Navy), jotka kilpailevat amerikkalaisessa jalkapallossa.
Teteten kieli

Tetete on tukanokieliin kuuluva hiljattain kuollut kieli, jota puhutaan Kolumbiassa ja Ecuadorissa. Tetete ja sen lähin sukulaiskieli siona, voidaan toisinaan erottaa omiksi kielikseen tai saman kielen kahdeksi eri muodoksi.
Kielellä ei ollut kirjoitettua muotoa.
1960-luvun lopulla kielellä arvioitiin olevan vain kaksi puhujaa. Teteten katsotaan sammuneen vuonna 2010 ja sen syyksi on pantu alueella toimineet öljy-yhtiöt ja lähetyssaarnaajat..
Suomen Akustikusneurinoomayhdistys

Suomen Akustikusneurinoomayhdistys ry on Kuuloliitto ry:een kuuluva valtakunnallinen akustikusneurinoomaan (schwannoma nervi vestibuli:aan) toimialaliitto, Valtakunnallisen toimintansa lisäksi yhdistys tarjoaa jäsenilleen alueellisia tapaamisia:
Yhdistys lähettää jäsentiedotteen kaksi kertaa vuodessa. Vuodesta 2020 alkaen jäsentiedote on lähetetty kolme kertaa vuodessa. 
Historia.
Yhdistys perustettiin 19. toukokuuta 1989. Valmistelevaan kokoukseen kutsuttiin Töölön sairaalassa leikatut potilaat, joista 69 tuli perustavaan kokoukseen. Toiminnan taustajärjestöksi lupautui silloinen Kuulonhuoltoliitto, nykyinen Kuuloliitto. Perustavassa kokouksessa oli 39 tulevaa jäsentä. Ensimmäiseksi puheenjohtajaksi valittiin Heny Troupp. Perustamisen jälkeen hallitus hyväksyi 57 jäsenanomusta. Nykyään yhdistyksellä on vajaat 500 jäsentä.
Suomessa sairauteen liittyvät kaikki leikkaukset oli aluksi tehty Helsingissä Töölön sairaalassa. 1967 leikkauksia alettiin suorittaa Turun yliopistollisessa keskussairaalassa, 1977 Kuopion ja Oulun yliopistollisissa keskussairaaloissa sekä 1979 Tampereen yliopistollisessa keskussairaalassa.
Ensimmäinen sopeutumisvalmennuskurssi ostettiin Kuuloliitolta ja järjestettiin Raha-automaattiyhdistyksen taloudellisella tuella.
Jalen Chatfield

Jalen Chatfield (s. 15. toukokuuta 1996 Ypsilanti, Michigan) on yhdysvaltalainen jääkiekkoilija, joka edustaa NHL-seura Carolina Hurricanesin organisaatiota. Pelipaikaltaan Chatfield on puolustaja.
Ura.
Chatfield edusti junioriurallaan OHL:ssä pelaavaa Windsor Spitfiresiä vuosien 2014-2017 ajan. Kaudella 2016-2017 Chatfield toimi Spitfiresin varakapteenina, kun joukkue voitti OHL:n mestaruuden sekä Memorial Cupin. Kauden päätteeksi hän teki kolmevuotisen tulokassopimuksen Vancouver Canucksin kanssa.
Kausi 2017-2018 oli Chatfieldin ensimmäinen ammattilaistasolla. Hän edusti Canucksin AHL-yhteistyöseura Utica Cometsia 60 runkosarjaottelussa tehden tehot 2+5=7 sekä viidessä pudotuspeliottelussa saaden yhden syöttöpisteen. Chatfield pelasi myös sopimuksen kaksi seuraavaa kautta Cometsissa. Joulukuussa 2020 Chatfield ja Canucks solmivat yhden vuoden mittaisen kaksisuuntaisen jatkosopimuksen. Chatfield debytoi NHL:ssä kaudella 2020-2021, jolloin hän edusti Canucksia 18 runkosarjaottelussa.
Heinäkuussa 2021 Chatfield siirtyi Carolina Hurricanesiin yksivuotisella sopimuksella.
Kesäkuussa 2024 Chatfield solmi Hurricanesin kanssa kolmevuotisen ja yhteensä yhdeksän miljoonan dollarin arvoisen jatkosopimuksen.
Sionan kieli

Siona on tukanokieliin kuuluva kieli, jota puhutaan Kolumbiassa. Se voidaan toisinaan luokitella samaksi kieleksi yhdessä sen lähimmän sukulaiskielen, teteten, kanssa.
Sionalla on arviolta noin 1670 puhujaa vuonna 2012. Suurin osa puhujista puhuu myös espanjaa.
Kieltä kirjoitetaan latinalaisilla aakkosilla. Uusi testamentti käännettiin sionaksi vuonna 2009.
Fonologia.
Konsonantit.
Äänteen [dˀ] allofooni on [ɖ] kahden vokaalin välissä. Vastaavasti äänteen [j] allofooni on [ɲ] nasaalivokaalien yhteydessä.
Lähde:
Vokaalit.
Kaikki vokaalit voivat esiintyä myös nasaalisina. Näistä [ɛ] realisoituu muodossa [æ̃].
Lähde:
Tukanokielet

Tukanokielet on Etelä-Amerikan pohjoisosiin, lähinnä Ecuadorin ja Kolumbian rajalle, sijoittuva kielikunta. Unesco arvioi, että kaikki kielikuntaan kuuluvat kielet ovat uhanalaisia ja yhteensä tukanokieliä puhuu noin 20 000 henkilöä.
Kielikuntaan lasketaan kuuluvaksi 25 tai 26 kieltä. Miritin kielen asemaa tukanokielenä ei ole vahvistettu..
Turner Elson

Turner Elson (s. 13. syyskuuta 1992 New Westminster) on kanadalainen jääkiekkoilija.
Ura.
Elson on St. Albert MHA:n kasvatti. Kaudeksi 2009-2010 hän siirtyi WHL-joukkue Red Deer Rebelsiin, jossa pelasi neljän kauden ajan toimien viimeisellä kaudellaan joukkueen varakapteenina.
Syyskuussa 2011 Elson solmi Calgary Flamesin kanssa kolmivuotisen tulokassopimuksen. Hän pelasi sopimuksen aikana Flamesin AHL-yhteistyöseuroissa Abbotsford Heatissa sekä Adirondack Flamesissa. Heinäkuussa 2015 Flames ja Elson solmivat yhden vuoden mittaisen jatkosopimuksen. Seuraavan kauden aikana Elson teki NHL-debyyttinsä, jossa hän sai tilastoihinsa syöttöpisteen. Suurimman osan kaudesta hän kuitenkin pelasi AHL:ssä Stockton Heatissa.
Elson siirtyi Flamesista Colorado Avalanchen organisaatioon seuraavaksi kaudeksi. Hän pelasi AHL:ssä Avalanchen farmiseura San Antonio Rampagessa 13 runkosarjaottelua.
Heinäkuussa 2017 Elson siirtyi Detroit Red Wingsiin yksivuotisella sopimuksella. Hän pelasi lainalla AHL-joukkue Grand Rapids Griffinsissä, johon teki kauden jälkeen sopimuksen. Helmikuussa 2019 Elson teki jälleen Red Wingsin kanssa kahden vuoden mittaisen sopimuksen, jonka hän kuitenkin pelasi kokonaisuudessaan farmiseura Grand Rapids Griffinsissä. Heinäkuussa 2021 Elson solmi jälleen suoran yksivuotisen AHL-sopimuksen Griffinsin kanssa.
Jordan Gross

Jordan Gross (s. 9. toukokuuta 1995 Maple Grove, Minnesota) on yhdysvaltalainen jääkiekkoilija, joka pelaa KHL-joukkue Traktor Tšeljabinskissä. Pelipaikaltaan Gross on puolustaja.
Ura.
Vuosina 2014–2018 Gross edusti Notre Damen yliopiston joukkuetta, joka hänen viimeisellä kaudellaan voitti sarjansa mestaruuden. Valmistuttuaan Gross solmi huhtikuussa 2018 varaamattomana pelaajana Arizona Coyotesin kanssa kaksivuotisen tulokassopimuksen. Ammattilaisdebyyttinsä hän teki vielä saman kauden aikana Coyotesin AHL-farmiseura Tucson Roadrunnersissa, jossa Gross teki ensimmäisessä ottelussaan kaksi syöttöpistettä.
Kausi 2018–2019 oli Grossin ensimmäinen kokonainen aikuisten tasolla. Hän pelasi koko kauden lainalla Roadrunnersissa. 61 pelaamassaan runkosarjaottelussa hän teki tehot 5+20=25. NHL-debyyttinsä Gross teki seuraavalla kaudella 22. joulukuuta 2019 ottelussa Detroit Red Wingsiä vastaan. Kaudella 2020–2021 pelasi seitsemän ottelua Coyotesissa saaden tilastoihinsa kolme syöttöpistettä.
Heinäkuussa 2021 Gross teki Colorado Avalanchen kanssa yksivuotisen sopimuksen. Hän pelasi miltei koko kauden seuran farmijoukkueessa AHL-liigan Colorado Eaglesissa. Hän voitti AHL:n puolustajien pistepörssin ja hänet palkittiin liigan parhaana puolustajana kaudella 2021–2022.
Kesällä 2022 Gross siirtyi kaksivuotisella sopimuksella Nashville Predatorsiin.
Joona Heinänen

Joona Heinänen (s. 1991 Kerava) on suomalainen frisbeegolfaaja sekä lajin EM-mitalisti.
Vuodesta 2013 PDGA:han kuulunut Heinänen sijoittui vuoden 2019 Suomen-mestaruuskilpailuissa hopealle häviten Oskari Vikströmille neljällä heitolla. Kahta vuotta myöhemmin järjestetyissä Euroopan-mestaruuskilpailuissa hän sijoittui kolmanneksi.. Vuonna 2023 Tallinnan EM-kisoissa Heinänen uusi kolmostilansa. Heinänen heittää kiekkotiimi Innovalle kauden 2023 ja 2024.
Hakaniemenranta

Hakaniemenranta () on poikittaissuuntainen katu Siltavuorensalmen rannalla Helsingin kantakaupungissa. Se kuuluu kahteen eri kaupunginosaan: kadun läntisempi puolisko on osa Kallioon kuuluvaa Hakaniemeä, kun taas itäisempi osa kuuluu Merihakaan, joka on asuinalue Sörnäisissä. Kadun varrella sijaitsevat muun muassa ammattiliittojen käytössä oleva Metallitalo ja Hakaniemenrannan virastotalo, joka tunnetaan myös Opetushallituksen talona. 
Historia.
Kadun nimi oli alun perin vuonna 1908 Hagnäsin rantakatu alueen ruotsinkielisen nimen mukaan. Seuraavana vuonna se kuitenkin uudelleennimettiin Hakaniemen rantakaduksi. Lopullisen nimensä katu sai vuonna 1928.
Sen jälkeen, kun Sörnäisten rantatie 1960-luvun alussa levennettiin Itäväylälle johtavaksi suureksi liikenneväyläksi, tuli myös Hakaniemenrannasta osa Itäväylältä keskustaan Pitkänsillan kautta kulkevaa liikenneväylää. Toinen yhteys Itäväylältä keskustaan kulkee Hakaniemensillan ja Pohjoisrannan kautta. Hakaniemenranta oli 2020-luvulle asti nelikaistainen, vaikka sen liikennemäärät olivat huomattavasti pienentyneet jo aiemmin.
Hakaniemenrannassa sijaitsi vuosina 1990–2022 "Maailman rauha" -pronssiveistos. Patsas kuljetettiin pois Kruunusillat-pikaraitiotyömaan tieltä.
Hankkeet.
Hakaniemenrantaan rakennetaan 2020-luvulla raitiovaunukiskot osana kantakaupungista Yliskylään ulottuvaa Kruunusillat-raitiotietä, jonka liikenteen on tarkoitus käynnistyä vuonna 2027. Hankkeen aikana myös Hakaniemen silta korvattiin uudella: uusi Hakaniemensilta yhdistyy Hakaniemenrantaan samassa tasossa, mikä poisti alueen ramppijärjestelyt. Kadun itäpäästä Kulttuurisaunan vierestä on rakennettu Nihtiin ulottuva noin 400 metriä pitkä Merihaansilta, joka avattiin jalankululle ja pyöräilylle kesäkuussa 2025, vaikka raitioliikenteen on tarkoitus alkaa vasta 2027. Siltavuorensalmesta täytetään maata, ja Hakaniemenrantaan nousee muun muassa hotelli ja uusia 7-kerroksisia asuntoja. Asuntoja on kaavoitettu kadun varteen noin 1 250:lle. 
Kadulle rakennetaan kaksi raitiovaunupysäkkiä, yksi länsipäähän Hakaniementorin kohdalle ja yksi Merihaan edustalle. Hakaniementorin pysäkin on tarkoitus olla reitin väliaikainen päätepysäkki, ja yhteys päärautatieasemalle valmistuu vasta hankkeen toisessa vaiheessa. Pikaraitiotietä on myös suunniteltu jatkettavaksi päärautatieasemalta Kampin kautta Länsiterminaalille Jätkäsaareen.
Aiheesta muualla.
Viitasaaren keskustaajama

Viitasaaren keskustaajama on Viitasaaren kaupungin keskustaajama Keski-Suomen maakunnan koillisosassa. Taajama sijaitsee Keiteleen pohjoisosaan kurkottavassa Haapaniemessä ja kahdella niemeen silloilla liittyvässä saaressa (Haapasaari ja Jurvansalo). Ennen Viitasaaren muuttumista kaupungiksi taajama tunnettiin Viitasaaren kirkonkylänä.
Tilastokeskuksen taajama-aluerajauksen mukaan vuoden 2019 lopussa Viitasaaren keskustaajaman pinta-ala oli 6,75 neliökilometriä ja väkiluku 3 529. Tilastollinen taajamarajaus voi poiketa virallisesta kunnanosien rajauksesta.
Viitasaari mainitaan vanhoissa asiakirjoissa aiemman kirkonpaikan ja Keiteleen saaren mukaan muodossa "Wijtasalo" (1635). Nykyisin Viitasaarena eli Vanhana Kirkkosaarena tunnetun tiettömän saaren nimi oli ainakin 1600-luvulle asti Viitasalo. Siellä sijaitsi saarnahuone mahdollisesti jo 1590-luvulla. Saaressa oli kolme kirkkoa (mahdollisesti vuosilta 1600, 1653 ja 1777). Vanhan kirkkosaaren kolmas kirkko purettiin 1877-1878, rakennettiin uudelleen Haapasaareen, ja tunnetaan nykyisin Viitasaaren kirkkona (1878). 
Hallinnollisesti Viitasalo kuului aluksi 1560 perustettuun Rautalammin pitäjään. Asutuksen tihentyessä Viitasaaresta muodostettiin Rautalammin kappeliseurakunta vuoden 1628 tienoilla. Itsenäisen kirkkoherrakunnan aseman Viitasaari (Viitasalo) sai 1635 ja samalla siitä tuli hallintopitäjä.
Sanan viita merkitys on ’lehtimetsä; tiheikkö’.
Samsung Galaxy A12

Samsung Galaxy A12 on Samsung Electronicsin joulukuussa 2020 julkistama älypuhelin. Se tuli Suomessa myyntiin 179 euron suositushinnalla.
Puhelimessa on kahdeksanydinprosessori ja 6,5" LCD-näyttö. Tallennustilaa on valittavana 32, 64 tai 128 gigatavua ja keskusmuistia kaksi, kolme, neljä tai kuusi gigatavua. Tallennustila on laajennettavissa microSD-kortilla maksimissaan yhteen teratravuun asti. Puhelimessa on neljä takakameraa. Pääkameran tarkkuus on 48 megapikseliä, ultralaajakulmakameran viisi megapikseliä, makrokameran kaksi megapikseliä ja syvyyskameran kaksi megapikseliä. Etukameran tarkkuus on kahdeksan megapikseliä. Akun kapasiteetti on 5 000 milliampeerituntia ja se tukee 15 watin langallista pikalatausta. Sormenjälkitunnistin on sijoitettu laitteen kylkeen. Käyttöjärjestelmänä oli julkaisussa Android 10, joka on päivitettävissä Android 13 -versioon.
Kyle Pitts

Kyle Anthony Pitts (6. lokakuuta 2000 Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Hän edustaa Atlanta Falconsia, joka varasi Pittsin neljäntenä pelaajana. Yliopistourallan hän edusti Floridan yliopistoa vuosina 2018–2020. Hän pelasi Floridassa 24 ottelua, joissa vastaanotti 1492 jaardia ja teki 18 touchdownia.
Ja'Marr Chase

Ja'Marr Anthony Chase (1. maaliskuuta 2000 Harvey, Louisiana) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Hän edustaa Cincinnati Bengalsia, joka varasi Chasen viidentenä pelaajana. Yliopistourallan hän edusti Louisianan osavaltionyliopistoa vuosina 2018 ja 2019. Hän pelasi LSU:ssa 24 ottelua, joissa vastaanotti 2093 jaardia ja teki 23 touchdownia. Maaliskuussa 2025 Chase teki Bengalsin kanssa nelivuotisen ja yhteensä 161 miljoonan dollarin arvoisen jatkosopimuksen.
Rahel (runoilija)

Rahel (Rachel), oikea nimi Rahel Bluwstein, (1890 Vjatka, Venäjä – 1931 Tel Aviv, Palestiina) oli juutalainen hepreankielinen runoilija. Hän sairastui tuberkuloosiin ja vietti elämänsä loppuajat parantolassa. Rahelin runoja on sävelletty suosituiksi lauluiksi.
Rahel muutti Palestiinaan 1909 mutta lähti 1913 Ranskaan opiskelemaan. Kun ensimmäinen maailmansota alkoi, hän meni Venäjälle opettajaksi pakolaislasten kouluun. Hän palasi Palestiinaan 1919, jolloin hän jo sairasti tuberkuloosia. Pääosan tuotantoaan hän julkaisi kuuden viimeisen vuotensa aikana. Hän on noussut Israelissa tarunhohtoiseen maineeseen, ja koottujen runojen kokoelma on jatkuvasti suosittu.
L-23 (1940)

L-23 () oli Neuvostoliiton laivaston Leninets-luokan sukellusvene.
Valmistus.
Sukellusvene tilattiin Nikolajevista Nikolajevin eteläiseltä telakalta, missä köli laskettiin 17. lokakuuta 1938. Vene laskettiin vesille 29. huhtikuuta 1940 ja otettiin palvelukseen 31. lokakuuta 1941.
Palvelus.
Vene upotettiin 17. tammikuuta 1944.
L-24 (1940)

L-24 () oli Neuvostoliiton laivaston Leninets-luokan sukellusvene.
Valmistus.
Sukellusvene tilattiin Nikolajevista Nikolajevin eteläiseltä telakalta, missä köli laskettiin 24. lokakuuta 1938. Vene laskettiin vesille 17. joulukuuta 1940 ja otettiin palvelukseen 29. huhtikuuta 1942.
Palvelus.
Vene upotettiin 17. tammikuuta 1944.
Štš-101 Losos

Štš-101 Losos (ex -"No. 11") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille 25. joulukuuta ja otettiin palvelukseen 22. syyskuuta 1933.
Palvelus.
Alus poistettiin alusluettelosta 1954.
Štš-102 Leštš

Štš-102 Leštš (; ex -"No. 12") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille 18. huhtikuuta 1933 ja otettiin palvelukseen 22. syyskuuta.
Palvelus.
Alus poistettiin alusluettelosta 1958.
Štš-103 Karp

Štš-103 Karp (ex -"No. 13") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille 1933 ja otettiin palvelukseen 27. lokakuuta 1933.
Palvelus.
Alus poistettiin alusluettelosta 1940-luvun lopulla.
Štš-104

Štš-104 (ex -"No. 14") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille toukokuussa 1933 ja otettiin palvelukseen 5. marraskuuta.
Palvelus.
Alus poistettiin alusluettelosta 1958.
Štš-105

Štš-105 (ex -"No. 15") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 1. huhtikuuta 1932. Vene laskettiin vesille elokuussa 1933 ja otettiin palvelukseen 5. marraskuuta.
Palvelus.
Alus poistettiin alusluettelosta 1954.
Štš-106

Štš-106 (ex -"No. 16") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 27. maaliskuuta 1932. Vene laskettiin vesille toukokuussa 1933 ja otettiin palvelukseen 26. marraskuuta.
Palvelus.
Alus poistettiin alusluettelosta 1954.
Štš-107

Štš-107 (ex -"No. 17") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 27. maaliskuuta 1932. Vene laskettiin vesille heinäkuussa 1933 ja otettiin palvelukseen 27. marraskuuta.
Palvelus.
Alus poistettiin alusluettelosta 1958.
Graciliano Ramos

Graciliano Ramos (1892 Quebrangulo, Alagoas, Brasilia – 1953 Rio de Janeiro, Brasilia) oli brasilialainen kirjailija.
Ramos oli kauppias ja kotikaupunkinsa pormestari. Hän oli kommunistina vankilassa 1936–1937 ja asui vapauduttuaan Rio de Janeirossa ja työskenteli koulutarkastajana. Hän liittyi virallisesti kommunistipuolueeseen 1945.
Ramos on 1900-luvun merkittävimpiä brasilialaisia kirjailijoita. Muistelmissaan "Memorias de cárrere" hän kertoo vankilakokemuksistaan. Hänen suosituin romaaninsa "Vidas Sêcas" (1938) kuvaa koillisbrasilialaisen siirtolaisperheen elämää.
Kotikunta

Kotikunta tarkoittaa pääsääntöisesti sitä kuntaa, jossa Suomessa vakituisesti asuva henkilö asuu. Kotikunnan perusteella määräytyvät mm. kunta- ja aluevaalien äänioikeus ja vaalikelpoisuus ja oikeus kunnallisiin palveluihin. Kotikunnan perusteella määräytyy myös se, mille kunnalle henkilö maksaa kunnallisveroa. 
Kotikunta ei kuitenkaan muutu esimerkiksi hoidossa olemisen, rangaistuksen suorittamisen, asevelvollisuuden, julkisen luottamustoimen tai enintään vuoden kestävän työtehtävän tai opiskelun seurauksena. Kotikuntaa muutetaan myös useimmiten henkilön omasta ilmoituksesta, joten kotikunta ei aina ole sama kuin henkilön asuinpaikkakunta.
Tieto kotikunnasta merkitään väestötietojärjestelmään. Vaikka maistraatin näkemys kotikunnasta kirjataan väestötietojärjestelmään, on jokaisella viranomaisella oikeus tehdä oma tulkintansa henkilön kotikunnasta kotikuntalain mukaisesti.
Ulkomaille muuttaessa henkilöllä lakkaa olemasta Suomessa kotikunta, mutta väestökirjanpitokunnaksi jää hänen viimeinen kotikuntansa.
Kotikunta merkitään väestötietojärjestelmän lisäksi lakisääteisesti mm. yhdistysten jäsenluetteloihin.
Yrityksen ja yhteisön kotipaikka.
Yrityksen tai yhteisön kotipaikka määräytyy yhtiöjärjestyksen tai yhteisön sääntöjen mukaan.
Meganesia

Meganesia (tunnetaan myös nimellä Sahul) on luonnonmaantieteellinen alue, joka kattaa nykyisen Australian ja Uuden-Guinean. Alue sijaitsee yhtenäisellä mannerjalustalla, ja noin 8000 vuotta sitten Australia ja Uusi-Guinea olivat yhtenäistä maa-aluetta.
Meganesian alue on ollut kohtuullisen eristyksissä muusta maailmasta noin 20 miljoonaa vuotta sen jälkeen, kun se erkani Gondwana-mantereesta ja liikkui pohjoiseen yhdistyen sitten lopulta Aasian kaakkoisosaan. Niinpä Meganesian eliöstö onkin saanut kehittyä suhteellisen itsenäisenä ainakin kymmenen miljoonaa vuotta ja uutta lajistoa on tullut muualta vain vähän. Tertiäärikauden aikana Uuden-Guinean alueelle on tullut Aasiasta jonkin verran uutta lajistoa, joka on sitten levittäytynyt Meganesian eteläosiin saakka.
Štš-108

Štš-108 (ex -"No. 18") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 1. huhtikuuta 1932. Vene laskettiin vesille heinäkuussa 1933 ja otettiin palvelukseen 21. joulukuuta.
Palvelus.
Alus poistettiin alusluettelosta 1958.
Štš-109

Štš-109 (ex -"No. 19") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille elokuussa 1933 ja otettiin palvelukseen 18. huhtikuuta 1934.
Palvelus.
Alus poistettiin alusluettelosta 1958.
Sots-art

Sots-art () oli neuvostoliittolainen käsitetaiteen suuntaus, jonka Vitaly Komar ja Aleksandr Melamid kehittivät 1970-luvun alussa. Myöhemmin suuntaukseen liittyi muita toisinajattelevia taiteilijoita, jotka haastoivat sosialistisen realismin hegemonian. Sots-art muistutti länsimaista pop-taidetta, mutta kapitalistisen massakulttuurin sijaan se hyödynsi sosialismin kuvastoa, joka oli neuvostokansalaisille tuttua ja helposti ymmärrettävää, vaikka propagandaan ei enää uskottukaan. Näin sots-taide epäsuorasti kritisoi virallisen taiteen itseääntoistavaa ja halpaa tyyliä. Komar ja Melamid lainasivat usein erilaisia kuvia ja tekstinpätkiä sellaisenaan, kun taas osa suuntauksen edustajista vältti suoria viittauksia viralliseen taiteeseen.
Štš-110

Štš-110 (ex -"No. 20") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille lokakuussa 1933 ja otettiin palvelukseen 18. toukokuuta 1934.
Palvelus.
Alus poistettiin alusluettelosta 1958.
Štš-111

Štš-111 (ex -"No. 21") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille heinäkuussa 1933 ja otettiin palvelukseen 11. syyskuuta 1934.
Palvelus.
Alus poistettiin alusluettelosta 1958.
Tuhkalasitteet

Tuhkalasitteet ovat keraamisia lasitteita, jotka nimensä mukaisesti sisältävät puu- tai muuta kasvituhkaa. Ne ovat historiallisesti olleet merkittäviä Kiinan, Korean ja Japanin keramiikassa.
Historia.
Tuhkalasitteet saivat alkunsa, kun keramiikkaa poltettiin alavetoisissa puu-uuneissa. Ilmavirta nosti tuhkaa tulipesästä keramiikan päälle, missä se suli ja reagoi saven sisältämän kvartsin kanssa, synnyttäen kiiltävän lasitteen.
Lasite.
Lasite valmistetaan sekoittamalla tuhkaa, savea ja mahdollisia muita ainesosia veteen. Tyypillisesti siinä on tuhkaa 20-70 paino-%, maasälpää 20-70 p-%, liitua 5-20 p-%, kvartsia 15-25 p-%, ja kaoliinia tai punasavea 5-20 p-%. Käyttämällä punasavea kaoliinin sijaan lasitteesta tulee helpommin sulava ja korkeamman rautapitoisuuden takia tummempi.
Tuhkan koostumus vaikuttaa lasitteen käyttäytymiseen, ja riippuu poltetusta aineesta. Ruoho-, olki- tai kaislatuhka sisältää paljon piidioksidia ja on huonommin sulavaa, "kovempaa", kuin puutuhka. "Pehmeimpiä" ovat runsaasti kalsiumia sisältävät tuhkat, esim. omenapuun tuhka. Poltettaessa keramiikkaa korkeissa lämpötiloissa lasitteeseen käytetty tuhka on pestävä, eli huuhdottava vedellä, jotta siitä saadaan poistettua liiat alkalisuolat. Muuten lasite sulaa hallitsemattomasti eikä muodosta tasaista pintaa.
Tuhkalasitteiden käyttäytymistä poltettaessa on vaikea hallita, joten se soveltuu lähinnä pientuotantoon.
Ulkonäkö.
Runsaasti puutuhkaa sisältävät lasitteet ovat yleensä ruskeita tai tummanvihreitä. Tuhkan osuuden pienentyessä värimahdollisuuksien määrä kasvaa, ja pelkistävää niukkahappista polttoa käyttäen voidaan saada hyvinkin erilaisia sävyjä, esim. kiinalainen "chun"-lasitus, joka tuottaa vaalean siniharmaan opaalimaisen pinnan, ja japanilainen musta tai ruskeanmusta "tenmoku", jonka pinnassa on hienovaraisia värivaihteluja.
Štš-112

Štš-112 (ex -"No. 22") oli Neuvostoliiton laivaston Štšuka-luokan sukellusvene toisessa maailmansodassa.
Valmistus.
Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille huhtikuussa 1934 ja otettiin palvelukseen 11. syyskuuta 1934.
Palvelus.
Alus poistettiin alusluettelosta 1958.
Justin Fields

Justin Skyler Fields (5. maaliskuuta 1999 Kennesaw, Georgia) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa New York Jetsiä. Chicago Bears varasi Fieldsin 11. pelaajana. Fields edusti collegeurallaan Ohion osavaltionyliopistoa ja Georgian yliopistoa. Fields pelasi Georgiassa vuonna 2018 ja Ohiossa vuodet 2019 ja 2020. Yhteensä hän pelasi yliopistossa 34 ottelua, joissa heitti 5701 jaardia ja 67 touchdownia. Lisäksi hän juoksi 1133 jaardia ja tehden juosten 19 touchdownia. Maaliskuussa 2024 Bears kauppasi Fieldsin Pittsburgh Steelersiin vaihdossa ehdolliseen kuudennen kierroksen varausvuoroon vuoden 2025 varaustilaisuudessa. Maaliskuussa 2025 Fields teki New York Jetsin kanssa kaksivuotisen ja yhteensä 40 miljoonan dollarin arvoisen sopimuksen. 30 miljoonan dollarin osuus sopimuksen arvosta on taattua rahaa.
Mac Jones

Michael McCorkle "Mac" Jones (5. syyskuuta 1998 Jacksonville, Florida) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa San Francisco 49ersia. New England Patriots varasi Jonesin 15. pelaajana. Jones edusti collegeurallaan Alabaman yliopistoa. Hän pelasi yliopistossa vuosina 2018–2020 30 peliä, joissa heitti 6126 jaardia ja syötti 56 touchdownia. Maaliskuussa 2024 Patriots kauppasi Jonesin Jaguarsiin vaihdossa kuudennen kierroksen varausvuoroon vuoden 2024 varaustilaisuudessa. Maaliskuussa 2025 Jones teki San Francisco 49ersin kanssa kaksivuotisen ja yhteensä seitsemän miljoonan dollarin arvoisen sopimuksen. Sopimuksen arvosta viiden miljoonan dollarin osuus on taattua rahaa.
Branice

Branice on maalaiskunta Głubczycen piirikunnassa Puolassa. Sen väkiluku oli vuoden 2020 lopussa 6 363. Kunnan hallintokeskus on Branicen kylä.
Branicen kunnan 21 kylää ovat Bliszczyce, Branice, Michałkowice, Lewice, Włodzienin, Jędrychowice, Dzbańce, Posucice, Wódka, Niekazanice, Boboluszki, Wysoka, Jakubowice, Gródczany, Jabłonka, Turków, Uciechowice, Wiechowice, Dzierżkowice, Dzbańce-Osiedle sekä Włodzienin-Kolonia. Sen pinta-ala on noin 122 neliökilometriä. Tärkein kunnan aluetta halkova liikenneyhteys on voivodikunnan tie 419. Branice rajautuu Puolan kuntien Głubczycen ja Kietrzin lisäksi Tšekin tasavaltaan ja siellä Krnovin, Úvalnon, Brumovicen, Holašovicen ja Opavan kuntiin.
Branicen kunnan alue sijaitsee fyysis-maantieteellisesti Głubczycen ylätasangolla. Kunnan pinta-alasta 92,1 prosenttia on maatalousmaata ja 1,5 prosenttia metsää. Opawa-joen kulku määrittää pitkälti rajan kunnan ja Tšekin tasavallan välillä, toinen kunnan alueella virtaava joki on Troja.
Branicen kunnan väestö on pienentynyt viimeisten vuosikymmenten aikana huomattavasti; vielä vuonna 1995 väkiluku oli 8 621. Vuoden 2020 joulukuussa 50,9 prosenttia kunnan asukkaista oli naisia ja 49,1 prosenttia miehiä. Alle 18-vuotiaat muodostivat kunnan väestöstä 14,1 prosenttia, työikäiset 60,3 prosenttia ja eläkeikäiset 25,6 prosenttia. Väestön keski-ikä oli 44,9 vuotta. Vuonna 2020 kunnan työttömyysaste oli 8,6 prosenttia.
Honda e

Honda e on Hondan vuodesta 2020 lähtien valmistama hatchback-tyyppinen pieni sähköautomalli. Se on suunniteltu kaupunkikäyttöön.
Honda e sai vuoden 2020 Euro NCAP -kolaritestistä tulokseksi neljä tähteä viidestä.
Benizuri-e

Benizuri-e () olivat varhaisia värillisiä puupiirrospainokuvia Japanin Edo-kaudella. Ukiyo-e-tyylisuunnan kuvat painettiin aluksi vain vaaleanpunaisella ("beni") ja vaaleanvihreällä pigmentillä.
Benizuri-e-tekniikka tuli Japaniin alun perin Kiinasta. Ensimmäisiä värillisiä painokuvia painettiin Japanissa jo 1600-luvulla, mutta tekniikka yleistyi vuosina 1741–1744. Aiemmat ukiyo-e-painokuvat olivat olleet joko yksivärisiä, useimmiten pelkällä musteella painettuja ("sumizuri-e") tai käsin väritettyjä ("urushi-e"). Benizuri-etä edelsivät vaaleanpunaisella värillä käsin maalatut painokuvat ("beni-e"). 
Molempia benizuri-e-kuvien painamisessa tarvittavia värejä varten kaiverrettiin oma puulaatta. Vaalean- tai ruusunpunainen väri saatiin värisaflorin ("Carthanus tinctorius") kukasta. Vihreä väri ("rokushō") saatiin käsittelemällä kuparia kuumalla etikalla. Vuonna 1758 lisättiin kolmas laatta ja keltainen väri. Samalla pystyttiin luomaan myös välivärejä painamalla värejä päällekkäin. Benizuri-e-tekniikka johtikin pian moniväritekniikan ("nishiki-e") kehittämiseen vuonna 1765. 
Benizuri-e-tekniikkaa käyttivät esimerkiksi Okumura Masanobu (1686–1764), Torii Kiyonobu (1664–1729), Kitao Shigemasu (1739–1820) ja Suzuki Harunobu (1725–1770).
Komar ja Melamid

Vitaly Komar (s. 1943) ja Aleksandr Melamid (s. 1945) ovat neuvostoliittolaistaustainen taiteilijakaksikko. He ovat perustaneet sots-taiteen.
Komar ja Melamid syntyivät Moskovassa 1940-luvun puolivälissä. Molemmat opiskelivat taiteeseen ja teolliseen muotoiluun keskittyneessä Stroganov-akatemiassa ja valmistuivat 1967. He pitivät ensimmäinen yhteisnäyttelynsä ”Retroskeptivismi” samana vuonna. 1960-luvun lopulla ja 1970-luvun alussa he olivat perustamassa sots-taiteena tunnettua liikettä, joka oli neuvostoliittolainen tulkinta pop- ja käsitetaiteesta. Komar ja Melamid erotettiin vuonna 1973 Neuvostoliiton taiteilijaliitosta, ja seuraavana vuonna heidät pidätettiin luvattoman performanssin järjestämisen vuoksi. Pian useita epävirallista taidetta edustavia teoksia tuhottiin julkisessa näytöksessä, joukossa Komarin ja Melamidin töitä.
Vallanpitäjien epäsuosioon jouduttuaan Komar ja Melamid siirtyivät länteen. He pitivät ensimmäisen näyttelynsä länsimaissa 1976 New Yorkissa, ja kaksi vuotta myöhemmin he asettuivat kaupunkiin asumaan. 1980-luvulla he jatkoivat sots- ja kokeellisen taiteen parissa. Kaksikon tunnetuin projekti oli vuoden 1994 The People’s Choice. He teettivät markkinatutkimuksen, jossa selvitettiin, millaista taidetta eri maiden asukkaat pitivät kaikkein parhaana tai huonoimpana. Vastausten perusteella Komar ja Melamid maalasivat useita maalauksia, jotka oli suunniteltu mahdollisimman miellyttäviksi tai epämiellyttäviksi. Tarkoituksena oli käsitellä demokratiaa taiteen keinoin ja arvostella ”tilastoelitismiä”. Vuonna 1996 he toteuttivat yhdysvaltalaisen säveltäjä Dave Soldierin kanssa samankaltaiseen tutkimukseen perustuvan musiikkialbumin. ”Halutuimman” ja ”vähiten halutun” kappaleen sisältävä albumi julkaistiin 1997. Vuonna 1996 Soldier, Komar ja Melamid suunnittelivat myös esittämättä jääneen oopperan "Naked Revolution".
"AllMusic"-sivuston mukaan Komar ja Melamid jakavat mielipiteitä. Jotkut pitävät heitä postmoderneina neroina, toiset julkisuudenkipeinä pilailijoina.
Aleksis Rannit

Aleksis Rannit (1914 Kallaste, Viro – 1985 New Haven, Yhdysvallat) oli virolaissyntyinen, Yhdysvaltoihin emigroitunut runoilija ja esseisti.
Rannit työskenteli ensin vuodesta 1960 Yalen yliopiston Venäjän ja Itä-Euroopan tutkimuksen ohjaajana ja sittemmin kirjaston kuraattorina.
Christoph Ransmayr

Christoph Ransmayr (s. 1954 Wels, Itävalta) on itävaltalainen kirjailija. Hän opiskeli filosofiaa Wienissä ja on työskennellyt toimittajana. Hänen läpimurtoteoksensa on "Matka lopun maailmaan" ("Die letzte Welt", 1988), jossa hän kertoo historiallisia tapahtumia ja kuvitteellista tulevaisuutta yhdistämällä antiikin runoilijan Ovidiuksen elämästä.
Sumizuri-e

Sumizuri-e (, kirjaimellisesti ’musteella painetut kuvat’) on japanilainen yksivärinen puupiirrospainotekniikka, jossa kuva painettiin yleensä pelkällä musteella ("sumi"). 
Painotekniikka yleistyi 1600-luvun Japanissa. Suurin osa ajan painetuista materiaalista oli esimerkiksi runokirjoja, varhaisia romaaneja, matkaoppaita tai käyttöohjeita, joiden kuvitus oli lähes aina yksiväristä. Myös varhaiset irralliset painokuvat painettiin mustavalkoisina ääriviivapiirroksina. Sumizuri-e kuvissa käytetty muste oli joko mäntyjen epätäydellisen palamisen sivutuote ("shouenboku") tai kasviöljyä, johon oli sekoitettu liimaa ("yuenboku"). Myöhemmin yksivärisinä painettuja kuvia ja kirjoja maalattiin tai värjättiin käsin ("urushi-e"). Väritekniikat yleistyivät painamisessa 1700-luvun puolivälissä, ensin yleensä kahdella värillä painettu "benizuri-e" 1740-luvulla ja lopulta moniväripainotekniikka "nishiki-e" 1760-luvulla.
Hannoverin liitto

Hannoverin liitto oli Hannoverissa 3. syyskuuta 1725 solmittu yhteistoimintasopimus. Liiton osapuolina olivat Iso-Britannia, Preussi ja Ranska sekä vuodesta 1726 lähtien Hollanti ja 1727 lähtien Ruotsi. Ruotsin liittyminen liittoon oli Arvid Hornin vastatoimi holsteinilaisen puolueen sotapolitiikkaa vastaan. Preussi siirtyi 1726 Wienin liitton, joka oli Hannoverin liiton vastapuoli. Hannoverin liitto menetti merkityksensä vuonna 1731.
Peikkoahven

Peikkoahven ("Scombrops boops") on peikkoahveniin kuuluva kalalaji. Sitä tavataan Atlantista ja Indopasifiselta merialueelta.
Koko ja ulkonäkö.
Peikkoahven voi kasvaa suurimmillaan noin 150 cm pitkäksi. Laji on ruumiinrakenteeltaan pitkänomainen ja virtaviivainen. Kalalla on kaksi selkäevää, joista etumainen on piikikäs. Pyrstöevä on voimakkaasti haarautunut. Peikkoahvenen silmät ovat suuret. Väriltään laji on täysikasvuisena tumman ruskehtavan violetti, lähes musta ja nuoret kalat ovat ruskeita tai hopeanharmaita.
Levinneisyys ja elintavat.
Peikkoahventa tavataan Atlantin kaakkoisosasta Etelä-Afrikasta Mosambikiin ja Japanista Taiwanin. Lajin aikuiset elävät lähellä kivikkoista pohjaa 200–700 metrin syvyydessä, kun taas nuoremmat yksilöt elävät matalammissa vesissä. Peikkoahvenen ravintoa ovat kalat, katkaravut ja muut äyriäiset sekä kalmarit. Kalan kutuaika Aasiassa on lokakuulta huhtikuulle ja kutu tapahtuu Itä-Kiinan merellä. 
Peikkoahven on hyvä ruokakala ja kaupallisesti merkittävä erityisesti Japanissa.